ניסים מנחם

ניסים מנחם (21 בדצמבר 1938 – 4 ביולי 2016) היה גיטריסט וירטואוז וזמר ישראלי.

ביוגרפיה
מנחם נולד בישראל, בכ"ח בכסלו ה'תרצ"ט, וגדל בכרם התימנים. בן ליהודה ומרים, אח ל-9 ואבא ל-2 ילדים.
בשנות ה–50 היה חבר בצמד "צ'אנגו גיטר" עם יצחק אליעזרוב.
לאחר שפגש את יוסי חורי במסיבה, החליטו בשנת 1960 להקים את צמד הפרברים. במשך שנות פעילות הצמד הייתה פריטתו על גיטרת הרקינטו  אחד מסימני ההיכר של הצמד.
בשנת 1977 החליט מנחם לחזור בתשובה. תחילה, הצמד נאלץ לבטל הופעות בימי שישי ושבת ומנחם הופיע כשכיפה על ראשו. כיוון שמנחם לא חש בנוח לשיר שירי אהבה, עזב לבסוף את הצמד. לאחר מכן, החל ללמוד בישיבת "אורות התורה" בבת ים. לאחר חזרתו בתשובה סירב לחזור לבמה והופיע רק במסגרת המשפחה.

ניסים מנחם נפטר בבת ים ונטמן בבית עלמין בבני ברק.

קישורים חיצוניים

הערות שוליים

זמרים ישראלים
גיטריסטים ישראלים
משתתפי פסטיבל הזמר והפזמון
משתתפי פסטיבל הזמר המזרחי
אמנים ישראלים שחזרו בתשובה
ישראלים שנולדו ב-1938
ישראלים שנפטרו ב-2016